Ticraḍ n tisuddma qebblent-tent tenfaliwin tukrifin bla ugur, imi timernansent ar useɣṛu n tenfalit skanen-d kan ixfawen i terza tigawt (win itt-ixedmen d wanwa iɣef dtettwaxdem), talɣiwin n tisuddma i ṛebɛa ur ttruẓunt ara akarif aseddasan akked uɛekkem asnamkan neɣ usekti am nitenti am tzelɣiwin ( n tilawt, tibawt, n wurmir). Maca yella wanida i d-ttakent tanfaliwin-nniḍen am uswaɣ (asebtar 74, tanfalit: ɣlin-as wuglan/sseɣlin-as uglan), neɣ ad d-rnunt tayḍamek-nniḍen ɣer tin yella am akken texdem talɣa tuddist (asebtar 75, tanfalit ɣlin-as wuglan/ttemseɣḍalen uglan) terna-d teyḍamekt taɛdawt ɣer tama n imenɣi i yella yagi.